เรื่องร้องเรียน: ซ.ลาดกระบัง 54 เป็นคอขวด จาก 4 เลนเหลือ 2 เลน รถจะเข้าจะออกใช้เวลาไม่ต่ำกว่าครึ่งชั่วโมง ติดยาวทั้งเช้ากลางวันเย็นไม่ต่ำกว่า 2 กม. ตลอด เมื่อไหร่จะแก้ไขซักทีครับ ตัดถนนเพิ่มออกเส้นสุวรรณภูมิที่ขนานกันอยู่ห่างกันแค่ไม่ถึง 500 เมตรปัญหาทุกอย่างก็จบช่วยระบายรถออกไปได้หลากหลายทางมากแต่ทำไมไม่มีใครคิดจะแก้ไขเลยปล่อยเป็นอย่างนี้มาเป็นสิบๆปี ช่วยหน่อยเถอะครับ
การดำเนินการของเจ้าหน้าที่: กรุงเทพมหานครโดยสำนักการโยธา ขอเรียนว่า ได้พิจารณาก่อสร้างขยายผิวจราจรในซอยลาดกระบัง 54 ช่วงจากถนนลาดกระบังถึงสุดเขตกรุงเทพมหานคร  โดยอยู่ระหว่างการจัดกรรมสิทธิ์ที่ดินเพื่อขยายแนวเขตทางสาธารณะ  ทั้งนี้ ขออภัยในความไม่สะดวก
ความเห็นของผู้แจ้ง: การแก้ปัญหาล่าช้าไม่มีกำหนดเวลาที่ชัดเจนควรระบุเวลาเริ่มต้นแล้วเสร็จให้แน่ชัด และวิธีการแก้ปัญหาไม่ถูกจุดไม่ได้ช่วยให้อะไรดีขึ้นได้ถึงขยายผิวการจราจรสุดท้ายก็ต้องไปรอติดเพื่อระบายรถออกถนนอ่อนนุชลาดกระบังอยู่ดีซึ่งมีปริมาณรถเยอะตลอดเวลา ผิดกับการที่เสนอให้ตัดออกเส้นสุวรรณภูมิที่ปริมาณรถน้อยมากและย่นระยะเวลาในการเดินทางได้เยอะกว่ารวมทั้งระบายออกได้หลากหลายช่องทางมากกว่า ทั้งบางนาตราด อ่อนนุชลาดกระบัง และมอเตอร์เวย์
พื้นที่: แขวงลาดกระบัง เขตลาดกระบัง กรุงเทพมหานคร